اوکراین پایتختی کیف نینگ بلدیه باشلیغی ویتالی کلیچکو, اوشبو شهرده پارتلش حادثه لری نینگ یوز بیرگن لیگینی بیلدیردی.
کلیچکو, تلگرام آرقه لی بیرگن بیاناتیده, "پایتخت نینگ هولوسیفسکی سمتیده پارتلش حادثه لری یوز بیردی.  جزئیاتی توغریسیده کیین معلومات بیریله دی" دییه قید ایتدی.
باشقه بیر تاماندن ایسه خارکیف والیسی اولیگ سینگوبوف هم روسیه کوچلری نینگ خارکیف شهری و منطقه سی گه قره ته هجوم لر اویوشتیرگن لیگینی بیلدیردی.
سینگوبوف بیرگن بیاناتیده, "دشمن, شهر و منطقه گه تقریباً 15 هجوم اویوشتیردی.  اشغالچی لر ینه اساسی زیربنا لرنی هدف قیلیب آلماقده" دییه قید ایتدی.
اوکراین نینگ اودیسا منطقه سی والیسی مکسیم مارچینکو ایسه تلگرام آرقه لی بیرگن بیاناتیده, "کینگ کولملی راکت هجومیده, راکت لر منطقه نینگ انرژی زیربناسی و انسان لر نینگ یشیاتگن بنا لر گه اصابت ایتدی. اوشبو حادثه لر جانی خساره گه سبب بولمه دی" شکلیده گی جمله لردن فایده لندی.
اوکراین نینگ کوپلب منطقه لریده هوا هجومی آلارمی بیر نیچه ساعت دوام ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
